คาดแนวโน้มทองปีนี้อาจหลุด2หมื่นอีก
เอ็มทีเอสโกลด์ แม่ทองสุก คาดสัปดาห์หน้าแนวโน้มทอง1,430 - 1,495เหรียญต่อออนซ์ปีนี้อาจหลุด2หมื่นอีก
28 เม.ย. 2556

เอ็มทีเอสโกลด์ แม่ทองสุก คาดสัปดาห์หน้าแนวโน้มทอง1,430 - 1,495เหรียญต่อออนซ์ปีนี้อาจหลุด2หมื่นอีก 
น.พ.กฤชรัตน์ หิรัณยศิริ ประธานกรรมการเอ็มทีเอสโกลด์ แม่ทองสุก กล่าวว่า แนวโน้มราคาทองคำในสัปดาห์หน้า จะเคลื่อนตัวแบบไซด์เวย์ในกรอบกว้างที่ 1,430 - 1,495เหรียญต่อออนซ์
แนวโน้มราคาทองคำยังมีโอกาสปรับลดลงได้อีก โดยในปีนี้ยังมีโอกาสปรับลงไปทดสอบที่ 1,320 เหรียญสหรัฐต่อออนซ์ หรือราคาทองคำที่ 18,800 บาท 
น.พ.กฤชรัตน์ กล่าวอีกว่า ส่วนตัวไม่อยากให้นักลงทุนตระหนกกับราคาทองคำที่มีการวิเคราะห์ว่ามีแนวโน้มจะลดลง เนื่องจากต้องมีการศึกษาข้อมูล การพิจารณาจากปัจจัยต่าง ๆ และเป็นเรื่องของการวิเคราะห์ราคาทองคำ ในช่วงระยะยาว 
อย่างไรก็ตามราคาทองคำในช่วงนี้มีความผันผวนเป็นอย่างมาก จึงเหมาะสำหรับการเก็งกำไรในช่วงระยะสั้น